Alveolarer Tap - Alemannische Wikipedia

# Alveolarer Tap

### Us der alemannische Wikipedia, der freie Dialäkt-Enzyklopedy

Stimmhafter alveolarer Tap/Flap
IPA – number | 124
IPA – Zeiche | ɾ
IPA – image |
Teuthonista | `r`
X-SAMPA | `4`
Kirshenbaum | `*`
Hörbiispiil (Hilfe·info)

E alveolarer tap oder flap isch e Konsonant wo i mangi Sproche vorchunt, als volles Phonem aber sältener isch. Im Internationale Phonetische Alphabet wird de Luut miteme ɾ doogställt, des Zeiche stoht glychzitig au für de dentale un postalveolare Tap.

## [ändere] Merchmool

- S'isch e Flap oder Tap; er wird erzeugt indäm d'Zunge eimol gäge de Artikulatiosort schloot. Zwüsche de Begriff flap un tap wird meischtens nüt unterschiede. Wenn e Unterscheidig gmacht wird, wird dr Unterschied zwüchenem Flap uneme Tap so bschrybe dass e Tap am glyche Artikulatiosort aafängt un ändet, während bimene Flap d'Zunge amene andre Artikulatiosort ändet [1].
- S'isch e alveolarer Konsonant; er wird durch ei Schloog vo dr Zunge gäge d'Alveole produziert.
- D'Phonation isch stimmhaft; er wird produziert während glychzitig d'Stimmbänder vibriere.
- S'isch e Oraler Konsonant; d'Luft entwycht durch de Mund.
- S'isch e zentraler Konsonant; dr Luftstrom gangt über d'Mitti vo dr Zunge, aastatt um d'Syte.
- S'isch e egressiver Konsonant; er wird durch s'Ussatme durch d'Lunge erzeugt während d'Glottis gschlosse blybt.

## [ändere] Verbreitig

- Im Alemannische isch dr Tap ei Ussprochmöglichkeit vum Zungespitze-r. S'/r/ cha entweder als Flap oder als Vibrant usgsproche werre, beidi Luut sin i freier Variation. Wenn s'/r/ als Zäpfli-r usgsproche wird chömme no dr stimmhafte uvularer Approximant [ʁ̞] un dr uvulare Vibrant [ʀ] dezüe. Byspiil: “Sprooch”: [ʃprɒx], [ʃpɾɒx], [ʃpʁ̞ɒx], oder [ʃpʀɒx].
- Im Spanische isch dr Tap s'einzelni <r> zwüsche zwei Vokäl. Im Spanische gits e Kontrascht zwüschem Alveolare Tap (mit eim Zungeschloog) unem Alveolare Vibrant (mit mehreri Zunegschläg): pero (“aber”- mit eim Zungeschloog) un perro (“Hund”).
- Im nordamerikanische Änglisch als Allophon vo /t/ un /d/ inere unbetonte Silbe wo nüt am Aafang vum Wort stoht: city (Stadt) [sɪɾi], rider (Reiter) [ɹaɪ̯ɾɚ] oder letter (Brief) [lɛɾɚ]. Im australische Änglisch chunt die Ussproch au vor. Im Änglische hört sich de Tap meh wie e “d” aastatt eme “r” aa.
  - Im Schottische Standard-Änglisch wird s'/r/ mangmol als Tap usgsproche, öfters allerdings als e Alveolarer Approximant (wie au sunscht im Änglische).
- Im Katalanische ischs ähnlich wie im Spanische; usserdäm wird s’<r> am End vumene Wort un i Konsonantehuufe als Tap ussgsproche: pare, tres.
- Im Portugiesische ischs glych wie im Spanische: caro (tüür) un carro (Auto).
- Im Zaza, enere kurdischi Sproch wird ebefalls e Tap vum Vibrant unterschiede: pere „Gäld“ un perre „Flügel“.
- Im Albanische wird s’/r/ meischtens als Tap mit eim Zungeschloog usgsproche. De Tap stoht im Albanische im Kontrascht zum alveolare Vibrante, wie im Spanische: “tre” (drei) ([tɾɛ]) un ri (neu, jung (männlich)) [ɾi] aber rri (pressiere) – [ri].
- Im Maori isch dr Tap d'normali Ussproch vum /r/.
- Im Schottisch-Gälische wird s'<r> oft als Tap ussgproche, mangmol au als Vibrant.
- Im Italienische cha s'/r/ zumene Tap reduziert werre wenns kei doppel-Konsonant isch.
- Im Hausa stoht dr Alveolare Tap im Kontrascht zumene Retroflexe Flap: /baɽa/ (Diener) un /baɾa/ (bettle).

1. ↑ Rogers, Henry (2000). The Sounds of Language. Pearson Educated Limited. Essex, England. Syte 221

Konsonante | Lueg au: IPA, Vokale

Pulmonale | Bilabial | Labiodental | Dental | Alveolar | Postalv. | Retroflex | Palatal | Velar | Uvular | Pharyngal | Epiglottal | Glottal
| stl. | sth. | stl. | sth. | stl. | sth. | stl. | sth. | stl. | sth. | stl. | sth. | stl. | sth. | stl. | sth. | stl. | sth. | stl. | sth. | stl. | sth. | stl. | sth. |  | nüt-pulmonischi Zeiche
Nasal |  | m |  | ɱ |  |  |  | n |  |  |  | ɳ |  | ɲ |  | ŋ |  | ɴ |  |  |  |  |  |  | Klicks | ʘ | ǀ | ǃ | ǂ | ǁ
Plosive | p | b | • | • |  |  | t | d |  |  | ʈ | ɖ | c | ɟ | k | ɡ | q | ɢ |  |  | ʡ | ʔ |  | Implosiv | ɓ | ɗ | ʄ | ɠ | ʛ
Frikativ | ɸ | β | f | v | θ | ð | s | z | ʃ | ʒ | ʂ | ʐ | ç | ʝ | x | ɣ | χ | ʁ | ħ | ʕ | ʜ | ʢ | h | ɦ | Ejektiv | pʼ | tʼ | kʼ | qʼ | sʼ
Approximante |  | β̞ |  | ʋ |  |  |  | ɹ |  |  |  | ɻ |  | j |  | ɰ |  |  |  |  |  |  | andri Laterale | ɺ | ɫ
Vibrante |  | ʙ |  |  |  |  |  | r |  |  |  | • |  |  |  |  |  | ʀ |  |  |  | • |  |  |  | Co-artikuliirti Approximante | ʍ | w | ɥ
Flap/Tap |  | • |  | ѵ |  |  |  | ɾ |  |  |  | ɽ |  |  |  |  |  |  |  |  |  | • |  |  | co-artikuliirti Frikative | ɕ | ʑ | ɧ
Laterale Frikative |  |  |  |  |  |  | ɬ | ɮ |  |  | • |  | • |  | • |  |  |  |  |  |  |  |  |  |  |  | Affrikate | ʦ | ʣ | ʧ | ʤ
Lateral Approximante |  |  |  |  |  |  |  | l |  |  |  | ɭ |  | ʎ |  | ʟ |  |  |  |  |  |  |  |  |  | Co-artikuliirti Plosive | k͡p | ɡ͡b | ŋ͡m

Die Syte enthält phonologischi Zeiche wo uf mangi Browser nüt richtig aazeigt werre. Graui Zone werre als nüt-artikuliirbar aagsehe.

Vun "http://als.wikipedia.org../../../a/l/v/Alveolarer_Tap_c8cd.html"

Kategori: Phonologi

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- Italiano
- 日本語
- 한국어
- ‪Norsk (nynorsk)‬
- Polski
- Português
- Svenska
- 中文